钦定古今图书集成/明伦汇编/氏族典/第251卷 > 张鼐
## 钦定古今图书集成/明伦汇编/氏族典/第251卷 > 张鼐

按《明外史张悦传》：“张鼐，字世调。万历中举进士，擢庶
吉士，授检讨，迁司业。天启时，屡迁少詹事。上保身、养
性、勤学、敬天、法祖、亲贤、纳谏、信令、恤民、存体十事，语
斥近习。魏忠贤恶之。及擢南京礼部右侍郎，上疏引
疾，忠贤责以诈疾要名，削其籍。鼐砥砺名节，文章通
达国体。崇祯初，起故官，协理詹事府，卒。”